text: ধর্মীয় জ্ঞানের আকাল ও মূর্খতার ছড়াছড়ি কিয়ামতের আরেকটি আলামত। – লাল সবুজের দেশ
  ধর্মীয় জ্ঞানের আকাল ও মূর্খতার ছড়াছড়ি কিয়ামতের আরেকটি আলামত।
  সোহেল ‌আরেফিন শিবলী ( সংগৃহিত,) : আনাস্ (রাঃ) থেকে বর্ণিত তিনি বলেনঃ রাসূল (সাঃ) ইরশাদ করেনঃ কিয়ামত কায়িম হবে না যতক্ষণ না ধর্মীয় জ্ঞান উঠিয়ে নেয়া হয়, মূর্খতা প্রকাশ পায়, অন্য বর্ণনায় রয়েছে, মূর্খতা জেঁকে বসে, মদ পান করা হয়, ব্যভিচার প্রকাশ পায়, পুরুষ কমে যায় এবং মহিলা বেড়ে যায়। এমনকি পঞ্চাশ জন মহিলার জন্য এক জন মাত্র পরিচালনাকারী থাকবে।
  (বুখারী, হাদীস ৮০, ৮১, ৬৮০৮ মুসলিম, হাদীস ২৬৭১)
  আব্দুল্লাহ্ বিন্ মাস্'ঊদ্ ও আবু মূসা আশ্'আরী (রাযিয়াল্লাহু আন্হুমা) থেকে বর্ণিত তাঁরা বলেনঃ রাসূল (সাঃ) ইরশাদ করেনঃ নিশ্চয়ই কিয়ামতের পূর্বক্ষণে এমন কিছু দিন আসবে যখন মূর্খতা অবতীর্ণ হবে, ধর্মীয় জ্ঞান উঠিয়ে নেয়া হবে এবং হত্যাকাণ্ড বেড়ে যাবে।
  (বুখারী, হাদীস ৭০৬২, ৭০৬৩, ৭০৬৪, ৭০৬৬ মুসলিম, হাদীস ২৬৭২)
  আবু হুরাইরাহ্ (রাঃ) থেকে বর্ণিত তিনি বলেনঃ রাসূল (সাঃ) ইরশাদ করেনঃ
  يَتَقَارَبُ الزَّمَانُ ، وَيُقْبَضُ الْعِلْمُ ، وَتَظْهَرُ الْفِتَنُ ، وَيُلْقَى الشُّحُّ ، وَيَكْثُرُ الْهَرْجُ ، قَالُوْا: وَمَا الْهَرْجُ ؟ قَالَ: الْقَتْلُ
  অর্থাৎ সময় খুবই নিকটবর্তী হবে, ধর্মীয় জ্ঞান উঠিয়ে নেয়া হবে, ফিতনা ছড়িয়ে পড়বে, কার্পণ্য নিক্ষিপ্ত হবে এবং হারজ বেড়ে যাবে। সাহাবাগণ বললেনঃ হারজ কি? রাসূল (সাঃ) বললেনঃ র্হাজ মানে হত্যাকাণ্ড। (মুসলিম, হাদীস ১৫৭)
  Author ডেস্কPosted on May 18, 2020 May 18, 2020 Categories কোভিড-১৯
  Previous Previous post: প্রবাসী পুত্রকে নিয়ে মিথ্যা সংবাদ প্রকাশের প্রতিবাদ করলেন বাবা কামাল চৌধুরী।